વળી લેખકની તપાસની શરૂઆતમાં દરદી કાગડાની માંએ લેખકને દૂર કાઢવા અઢાર વખત ચાંચથી હુમલાઓ કરેલા તેમાંના સત્તર હુમલા નિષ્ફળ ગયેલા પણા અઢારમી વખત તેની ચાંચ લેખકના વાંસામાં ડાબા ખભા ઉપર વાગવાથી લોહીનો ટશીઓ ફૂટી નીકળેલો, પણ, ધીમે ધીમે લેખક પર કાગમંડળનો વિશ્વાસ બંધાવાથી લેખક દરદીને બીજી વાર જોવા ગયા ત્યારે દરદીની પાસે હોંશીયારીથી બેઠેલા આઠ કાગડા અથવા આઘે સૂતેલા ઓગણીસ કાગડાઓમાંથી કોઇ પણ લેખક્ને મારવા આવ્યા નહીં, પણ માંદા નજીક બેઠેલા બે ત્રણ કાગડાઓએ ચાર પાંચ ઉચ્ચાર કર્યા, અને ત્યાર બાદ બીજા ત્રણે (એકે પાંચ વાર અને બીજા બે એ બે બે વાર) કંઇક ઉચ્ચાર કર્યા.